**У С Т А В**

**на „Народно Читалище *СВЕТЛИНА 1931*-**

**с.Иганово” , общ. Карлово , обл. Пловдив**

***I.Глава първа: Общи положения***

**Чл.1.”**Народно Читалище СВЕТЛИНА 1931-с.Иганово” е традиционно самоуправляващо се културно-просветно сдружение на жителите на с.Иганово.

**Чл.2.** **„**Народно Читалище СВЕТЛИНА 1931-с.Иганово” е юридическо лице с нестопанска цел, което е създадено и функционира на основание на Закона за народните читалища и този устав.

**Чл.3. „**Народно Читалище СВЕТЛИНА 1931-с.Иганово” има за свое седалище с. Иганово, общ. Карлово, обл. Пловдив, ул.”Г. Димитров”27, където се намира и адресът на неговото управление.

**Чл.4.**Читалището не е политическа организация и в неговата дейност могат да вземат участие всички физически лица без оглед на ограничения на възраст и пол, политически и религиозни възгледи и етническо самосъзнание.

***II. Глава втора : Цели и задачи на читалището***

**Чл.5. Читалището има за свои цели:**

**т.1.** Да работи за развитието и обогатяването на културния живот, социалната и образователна дейност на хората от с. Иганово , обл. Пловдив

**т.2.**Да запазва местните обичаи и традиции .

**т.3.**Да буди интерес към знание с оглед на развитието на личността и приобщаването на хората към ценностите и постиженията на науката , изкуството и културата

**т.4.** Да бъде средище за духовен живот и материална култура на населението в селото и региона.

**т.5.** Да работи за възпитаване и утвърждаване на националното самосъзнание.

**т.6.** Да осигурява на населението достъп до информация.

**Чл.6./1/.За постигане на своите цели , читалището извършва следните основни дейности:**

**т.1.** Уреждане и поддържане на библиотека , читалня , фото- , фоно- , филмо- и видеотека , а също така създаване и поддържане на електронна информационна мрежа.

**т.2.** Развиване и подпомагане на любителското художествено творчество.

**т.3.** Организиране на школи , кръжоци , курсове , клубове , кино- и видеопоказ , празненства , концерти , чествания и младежки дейности.

**т.4.** Събиране и разпространяване на знания за родния край.

**т.5.** Създаване , съхраняване и популяризиране на музейни и други сбирки съгласно Закона за културното наследство.

**т.6.** Предоставяне на компютърни и интернет услуги.

 **/2/.** Читалището може да развива и допълнителна стопанска дейност , свързана с предмета на основната му дейност , в съответствие с действащото законодателство , като използва приходите от нея за определените от устава цели.Читалището не разпределя печалба.

 **/3/.** Читалището няма право да предоставя собствено или ползвано от него имущество възмездно или безвъзмездно:

1. за хазартни игри и нощни заведения;

2. за дейност на нерегистрирани по Закона за вероизповеданията религиозни общности и юридически лица с нестопанска цел на такива общности;

3. за постоянно ползване от политически партии и организации;

4. на председателя , секретаря , членовете на настоятелството и проверителната комисия и на членовете на техните семейства.

***ІІІ. Глава трета: Учредяване на читалището и членство в него***

**Чл.7./1/.** Читалище могат даучредят най-малко 50 дееспособни физически лица , които вземат решение на учредително събрание**.**

**/2/.** Учредителното събрание приема устава на читалището и избира неговите органи.Уставът урежда:

1. наименованието;

2. седалището;

3. целите;

4. източниците на финансиране;

5. органите на управление и контрол, техните правомощия , начина на избирането им , реда за свикването им и вземането на решения;

6. начина за приемане на членове и прекратяване на членството както и реда за определяне на членския внос.

**/3/.** Наименованието на читалището не трябва да въвежда в заблуждение и да не накърнява добрите нрави. То се изписва на български език. Към

наименованието на читалището се добавя годината на неговото първоначално създаване.

**/4/.** Седалището на читалището е населеното място , където се намира неговото управление. Адресът на читалището е адресът на неговото управление.

**Чл.8.** Членството в читалището е свободно за всички дееспособни граждани без ограничения , щом те работят за постигане на целите на читалището и защитават неговите интереси.

**Чл.9.** **/1/.** Членовете на читалището са: индивидуални , колективни и почетни.

**/2/.** Индивидуалните членове са български граждани и биват действителни и спомагателни.

**Чл.10.** Действителните индивидуални членове на читалището могат да бъдат всички лица , навършили 18 години , които участват в дейността на читалището , редовно плащат членския си внос , определен с решение на общото събрание на читалището и имат право да избират и да бъдат избирани.

**Чл.11**./1/. Кандидатите за действителни индивидуални членовеподават писмено заявление до настоятелството на читалището , с което декларират, че желаят да станат негови членове , че познават и приемат устава на читалището и ще работят за постигане на неговите цели.

 **/2/.** Кандидатурите се гласуват на заседание на настоятелството с обикновено мнозинство от присъстващите. На членовете на читалището се издават съответните документи за членство.

 **/3/.** Приетите за действителни индивидуални членове на читалището заплащат членски внос по ред , определен от Настоятелството.

**Чл.12.** Спомагателните индивидуални членове на читалището са лица до 18 години , които нямат право да избират и да бъдат избирани; те имат право на съвещателен глас. По решение на Общото събрание те могат да бъдат освободени от заплащането на членски внос или да го заплащат в намален размер.

**Чл.13**./1/. Според условията на чл.11,ал.3 от Закона за народните читалища в читалището могат да членуват колективни членове. Те се приемат по писмено заявление на упълномощен представител на кандидатите за колективно членство и се приемат по реда на чл.10 от този устав.

 **/2/.** Колективните членове съдействат за осъществяване целите на читалището , подпомагат дейността , поддържането и обогатяването на материалната база и имат право на един глас в общото събрание. Колективни членове могат да бъдат:

1.професионални организации;

2.стопански организации;

3. търговски дружества;

4. кооперации и сдружения;

5. културно-просветни и любителски клубове и творчески колективи.

**Чл.14./1/.** Лицата , които имат особени заслуги към читалището се обявяват за почетни членове по решение на Общото събрание , по предложение на настоятелството или членовете на читалището.

**/2/.** Почетни членове могат да бъдат български и чужди граждани , на които Настоятелството издава специални удостоверения.

**Чл.15./1/.** Членовете на читалището имат право да:

**т.1**. Участват в управлението на читалището.

**т.2**. Получават улеснен достъп до всички читалищни форми на дейност и прояви по ред , определен от Настоятелството.

**т.3**. Ползват с предимство културно - просветните форми на читалището.

**т.4**. Получават всякаква информация , относно дейността на читалището и упражняват контрол върху нея.

**/2/.** Членовете на читалището са длъжни:

**т.1**. Да спазват устава на читалището и решенията на неговите членове.

**т.2.** Да плащат лично и редовно членския си внос.

**т.3**. Да участват в дейността на читалището.

**т.4**. Да опазват имуществото и доброто име на читалището , както и да не уронват неговия престиж.

**Чл.16**. Членството в читалището може да се прекрати с решение на общото събрание , когато членът нарушава грубо устава на читалището и решенията на неговите органи , работи срещу неговите цели и интереси или му е причинил значителни вреди.

**Чл.17./1/.** Членството в читалището се прекратява и след като члена на читалището не е заплатил членския си внос в продължение на шест месеца в годината последователно , без уважителна причина.

**/2/.** Членството в читалището може да се прекрати и по желание на самия член , с писмено известие до Настоятелството , също при неговата смърт или при прекратяване или преобразуване на колективен член.

**Чл.18**. Общото събрание може да отмени решение на Настоятелството , с което е отказано на дадено лице членство в читалището. В този случай кандидата за членство се смята приет за член от момента на вземането на решението за отказа от Настоятелството.

***ІV. Глава четвърта : Органи на управление на читалището***

**Чл.19.** Органи за управление на читалището:

**1**. Общото събрание

**2**. Настоятелството

**3.** Проверителната комисия

**Чл.20. /1/.**Върховен орган на читалището е общото събрание.

 **/2/.** Общото събрание на „Народно читалище СВЕТЛИНА-1931с. Иганово” се състои от всички членове на читалището , имащи право на глас.

**Чл.21./1/.** Общото събрание:

**т.1**. Изменя и допълва устава на читалището.

**т.2.** Избира и освобождава членовете на Настоятелството , Проверителната комисия и Председателя.

**т.3**. Приема вътрешните актове , необходими за организацията на дейността на читалището

**т.4.** Изключва членове на читалището

**т.5.** Определя основни насоки в дейността на читалището.

**т.6.** Взема решение за членуване или за прекратяване на членство в читалищно сдружение.

**т.7.** Приема бюджета на читалището.

**т.8.** Приема годишния отчет до 30 март на следващата година.

**т.9.** Определя размера на членския внос.

**т.10.** Отменя решения на другите органи на читалището.

**т.11.** Взема решения за разкриване на клонове на читалището след съгласуване с общината.

**т.12.** Взема решение за прекратяване на читалището.

**т.13**. Взема решение за отнасяне до съда на незаконосъобразни действия на ръководството или отделни читалищни членове.

**т.14**. Взема решения и по други въпроси , съгласно закона и този устав.

**/2/.** Решенията на общото събрание са задължителни за другите органи на читалището.

**Чл.22./1/.** Редовно общо събрание на читалището се свиква най-малко веднъж годишно по решение на Настоятелството. Извънредно общо събрание може да бъде свикано отново по решение на Настоятелството , по решение на Проверителната комисия или на една трета от членовете на читалището , имащи право на глас.При отказ на Настоятелството да свика извънредно общо събрание , до 15 дни от постъпването на искането Проверителната комисия или една трета от членовете на читалището с право на глас могат да свикат извънредно общо събрание от свое име.

**/2/.** Поканата за събрание съдържа дневния ред , датата , часа и мястото на провеждането и кой го свиква. Тя трябва да бъде връчена срещу подпис и

не по-късно от 7 дни преди провеждането на събранието. В същият срок на вратата на читалището и на други общодостъпни места трябва да бъде разлепена поканата за събранието.

**/3/.** Общото събрание е законно , ако на него присъстват най-малко половината от имащите право на глас членове на читалището. При липса на кворум то се отлага с един час. Тогава събранието е законно , ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

**/4/.** Решенията по чл. 22 , ал. 1 , т.1,4,10,11 и 12 се вземат с мнозинство най-малко две трети от всички членове .Останалите решения се вземат с мнозинство повече от половината от присъстващите членове.

**/5/.** Ако решението на общото събрание противоречи на закона или на този устав , две трети от членовете на читалището могат да предявят иск пред окръжния съд за отмяна на решението.

**/6/.** Искът се предявява в едномесечен срок от узнаване на решението , но не по-късно от една година от датата на вземане на решението.

**Чл.23./1/.** Изпълнителен орган на читалището е Настоятелството , което се състои от петима членове , избрани за срок до 3 години. Членовете на Настоятелството не могат да имат роднински връзки по права и съребрена линия до четвърта степен.

**/2/.** Настоятелството само определя реда на своята работа. То заседава най- малко веднъж месечно и е законно , ако в заседанието участват половината от членовете му.

**/3/.** Настоятелството взема решения с мнозинство , повече от половината на неговите членове. То:

**1.** Свиква общото събрание.

**2**. Организира цялостната дейност на читалището.

**3**. Изпълнява решенията на общото събрание.

**4.** Подготвя и внася в общото събрание проект за бюджет на читалището и утвърждава щата му.

**5.** Подготвя и внася в общото събрание отчет за дейността на читалището.

**6.** Назначава и освобождава секретаря на читалището и утвърждава длъжностната му характеристика.

7**.** Упражнява и други правомощия , съгласно закона и този устав.

**/4/.** В състава на Настоятелството нямат право да бъдат избирани други щатни служители , освен секретаря.

**Чл.24./1/.** Председателя на читалището е член на Настоятелството и се избира от общото събрание за срок до три години.

 **/2/.** Председателят:

**т.1.** Представлява читалището пред трети лица

**т.2.** Организира дейността на читалището съобразно закона , устава и решенията на общото събрание.

**т.3.** Свиква и ръководи заседанията на Настоятелството и председателства общото събрание.

**т.4**. Отчита дейността си пред Настоятелството.

**т.5**. Сключва и прекратява трудовите договори със служителите , съобразно бюджета на читалището и въз основа решение на настоятелството.

**Чл.25. /1/.** Секретаря на читалището работи като негов щатен служител. Неговите права и задължения се определят от Настоятелството в длъжностна характеристика.

**/2/.** Възнаграждението на секретаря се определя от Настоятелството.

**/3/.** Секретаря се избира от Настоятелството измежду неговите членове.

/4/. Секретаря на читалището :

**т.1**. Организира изпълнението на решенията на Настоятелството , включително решенията за изпълнението на бюджета.

**т.2**. Организира текущата основна и допълнителна дейност.

**т.3**. Отговаря за работата на щатния и хонорувания персонал.

**т.4**. Представлява читалището заедно и поотделно с Председателя.

**/5/.** Секретаря на читалището не може да е в роднински връзки с членовете на Настоятелството и на Проверителната комисия по права и съребрена линия до четвърта степен , както и да бъде съпруг/съпруга на Председателя.

**Чл.26./1/.** Проверителната комисия на читалището се състои най-малко от трима членове , избрани за срок до 3 години. Тя сама избира председател и определя реда на своята работа.

**/2/.**Членовете наПроверителната комисия не могат да бъдат лица , които са в трудовоправни отношения с читалището или са роднини на членове на Настоятелството , на Председателя или на Секретаря по права линия , съпрузи , братя , сестри и роднини по сватовство от първа степен.

**/3/.** Проверителната комисия извършва цялостен контрол върху дейността на Настоятелството , Председателя и Секретаря на читалището по спазване на закона , устава и решенията на общото събрание.

**/4/.** При констатирани нарушения проверителната комисия уведомява общото събрание на читалището , а при данни за извършено престъпление – и органите на прокуратурата.

**/5/.** Председателя на комисията участва в работата на Настоятелството без право на глас.

**Чл.27**. Не могат да бъдат избирани за членове на Настоятелството и на Проверителната комисия , и за секретари лица , които са осъждани на лишаване от свобода за умишлени престъпления от общ характер.

**Чл.27а.** Членовете на Настоятелството , включително Председателя и Секретарят подават декларации за конфликт на интереси при условията и

 по реда на закона за предотвратяване и разкриване на конфликт на интереси.

***V.Глава пета : Имущество и финансиране на читалището.***

**Чл. 28**. Имуществото на читалището се състои от право на собственост и то други вещни права, вземания , ценни книжа, други права и задължения**.**

**Чл.29.** Имуществото на читалището се използва за постигане на неговите цели.

**Чл.30.** Читалището набира средства за своята дейност от следните източници:

**1.**Членски внос.

**2.**Културно-просветна и информационна дейност.

**3.**Субсидия от държавния и общински бюджет.

**4.**Ренти , наеми от движимо и недвижимо имущество.

**5.**Завещания , дарения и спонсорство.

**6.**Други приходи.

**Чл.31./1/.** Читалището не може да отчуждава недвижими вещи и да учредява ипотека върху тях.

**/2/.** Движими вещи могат да бъдат отчуждавани , залагани , бракувани или заменени с по-доброкачествени само по решение на Настоятелството.

**Чл.32**.Недвижимото и движимо имущество , собственост на читалището , както и приходите от него не подлежат на принудително изпълнение освен за вземания , произтичащи от трудови правоотношения.

**Чл.33./1/.** Читалищното настоятелство изготвя годишния отчет за приходите и разходите , който се приема от общото събрание.

**/2/.** Отчетът за изразходените от бюджета средства се представя в общината , на чиято територия се намира читалището.

**Чл.33а.** Председателя на читалището ежегодно в срок до 10 ноември представя на кмета на общината предложения за своята дейност през следващата година.

***VІ. Глава шеста : Прекратяване на читалището.***

**Чл.34**. Читалището може да бъде прекратено по решение на Общото събрание , вписано в регистъра на окръжния съд.То може да бъде прекратено с ликвидация или по решение на окръжния съд , ако :

**1.**дейността му противоречи на закона , устава и добрите нрави;

**2.**имуществото му не се използва според целите и предмета на неговата дейност;

**3.**е на лице трайна невъзможност читалището да действа или не развива дейност за период от две години. В тези случаи министъра на културата изпраща сигнал до прокурора за констатирана липса на дейност на читалището;

**4.**не е учредено по законния ред;

**5.**е обявено в несъстоятелност.

***VІІ. Глава седма : Заключителни разпоредби.***

**Чл.35**. Читалището има свой кръгъл печат с надпис “Народно читалище Светлина 1931- с. Иганово” , обл. Пловдив , а в средата разтворена книга с главни букви “А” и “Б” на страниците, над която има изгряващо слънце и под нея годината на създаване на читалището – **1931г**.

**Чл.36**. Празникът на читалището е 24 май.

**Чл.37**. За всички неуредени в този устав отношения се прилага Закона за народните читалища и действащите в страната Нормативни актове.

Този нов Устав е приет на редово Общо събрание на читалището , проведено на 15.04.2016 год. съобразно Закона за народните читалища , обнародван в ДВ, бр. 42 от 2009 год. и отменя устава на читалището , приет от Общо събрание проведено на 10.06.2014 год.

**С П И С Ъ К**

**на членовете на Настоятелството**

**на „Народно читалище СВЕТЛИНА-1931**

**с. Иганово” ,с. Иганово , общ. Карлово , обл. Пловдив**

1. **Павел Иванов Павлов** – член и председател на Настоятелството

 2. **Пенка Иванова Минкова** – член и секретар - библиотекар

 3. **Лалка Тодорова Махмудова** – член на настоятелството

 4. **Радка Ангелова Атанасова** - член на настоятелството

 5. **Елена Лазарова Петрова** - член на настоятелството

**С П И С Ъ К**

**на членовете на Проверителната комисия**

**на „Народно читалище СВЕТЛИНА-1931**

**с. Иганово” ,с. Иганово , общ. Карлово , обл. Пловдив**

1.**Надка Иванова Ганчева** - член и председател на Проверителната комисия

 2.**Стоянка Драгомирова Тодорова** - член на Проверителната комисия

 3.**Емилия Лазарова Георгиева** - член на Проверителната комисия

**НАРОДНО ЧИТАЛИЩЕ „СВЕТЛИНА-1931”**

**4334 с. Иганово; ПРЕДСЕДАТЕЛ:0895538122;СЕКРЕТАР:0882823908**

**Email:svetlina2008@abv.bg**

**Културен календар на НЧ „Светлина-1931”**

**с. Иганово за 2019год.**

**1 Януари** – Посрещане на Новата година и честване на празника Васильовден

**1 Февруари** – Трифон Зарезан, празнуване Деня на лозаря

**19 Февруари** – Обесването на Васил Левски

**1 Март** – Посрещане на Баба Марта и Ден на самодееца

**20Април** – Лазаровден

**28,29,30 Април** – Великденски празници

**27Април** – Празник на с. Иганово; Традиционен събор с народно веселие

**24 Май** – Ден на славянската писменост и култура

**1 Юни** – Ден на детето

**15 Август** – Успение на Пресвета Богородица ; Храмов празник на с. Иганово с тържествен водосвет и курбан за здраве

**1 Ноември** – Ден на народните будители

**24,25 Декември** – Бъдни вечер и Коледа

**31 Декември** – Посрещане на Новата година; Новогодишно сурвакарско приветствие

**25.09.2018г. Председател: ………………….**

**с. Иганово /П. Павлов/**

**Отчет за читалищната дейност за 2018г.**

Субсидирани бройки - 0,5

1.Библиотечна дейност

1.1 Библиотечен фонд- 3069

- Абонаменти за вестници – „Ретро”и „ Труд”

1.2 Библиотечно обслужване на гражданите

 - Общ брой читатели - 117

 - На възраст до 14г.-23, от 15до 18г.-26,над 18г. – 19,над 28г.-49

2.Организиране на културни прояви

2.1 Посрещане на Нова година

2.2 Посрещане на Баба Марта и ден на самодееца

2.3 Отбелязване на празника на жената-8 Март

2.4 Посрещане на Първа пролет

2.5 Лазаруване

2.6 Великденски празници

2.7 1 май - Ден на труда и празник на с. Иганово

2.8 15 Август – Храмов празник на с. Иганово